b"\n_START_ARTICLE_\nPtilodon capucina\n_START_SECTION_\nDistribuci\xc3\xb3\n_START_PARAGRAPH_\n\xc3\x89s una esp\xc3\xa8cie comuna per tota la Zona Pale\xc3\xa0rtica des d'Irlanda fins al Jap\xc3\xb3.\n_START_SECTION_\nDescripci\xc3\xb3\n_START_PARAGRAPH_\nAquesta esp\xc3\xa8cie t\xc3\xa9 les ales anteriors de color marr\xc3\xb3 de diferents tonalitats, amb marques m\xc3\xa9s fosques. Les ales posteriors s\xc3\xb3n m\xc3\xa9s clares amb un punt negre a la base. En rep\xc3\xb2s, l'esp\xc3\xa8cie t\xc3\xa9 un perfil molt caracter\xc3\xadstic amb flocs de p\xc3\xa8ls que sobresurten per damunt del t\xc3\xb2rax i la vora posterior de les ales anteriors. Els marges de les ales anteriors s\xc3\xb3n tamb\xc3\xa9 ondulats._NEWLINE_Cada any produeixen dues generacions amb els adults que volen durant maig-juny (primera generaci\xc3\xb3) i agost-setembre (segona). Volen de nit i s\xc3\xb3n atretes per la llum._NEWLINE_La larva \xc3\xa9s verda o marr\xc3\xb3 amb una ratlla groga a cada costat i dos monticles vermells al darrere. \xc3\x89s pol\xc3\xadfaga i s'alimenta d'una \xc3\xa0mplia varietat d'arbres caducifolis i arbustos. L'esp\xc3\xa8cie passa l'hivern com a pupa."